**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL BENDRADARBIAVIMO SUTARTIES NUTRAUKIMO“ PROJEKTO**

**1. Projekto rengimą paskatinusios priežastys.**

Klaipėdos miesto savivaldybė taryba (toliau – Taryba), atsižvelgdama į vykdomus didelio masto Rusijos Federacijos karinius veiksmus Ukrainos atžvilgiu, siekia nutraukti Klaipėdos miesto savivaldybės bendradarbiavimo sutartį su Čerepoveco miestu (Rusijos Federacija), pasirašytą 1992 m. rugpjūčio 5 d.

**2.** **Projekto tikslai ir uždaviniai ir kuo remiantis parengtas sprendimo projektas.**

Šiuo sprendimu bus nutraukta Klaipėdos miesto savivaldybės bendradarbiavimo sutartis su Čerepoveco miestu. Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 42 punktu, numatančiu, kad Tarybos išimtinė kompetencija yra sprendimų dėl bendradarbiavimo su užsienio šalių savivaldybėmis ar prisijungimo prie tarptautinių savivaldos organizacijų priėmimas.

**3. Kokių rezultatų laukiama.**

Tarybai priėmus šį sprendimą, bus nutraukta aukščiau minėta bendradarbiavimo sutartis.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Galimos neigiamos sprendimo priėmimo pasekmės.**

Neigiamos pasekmės nenumatomos.

**PRIDEDAMA:**

1. Teisės aktų ištraukos, 1 lapas;

2. Medžiaga, 3 lapai.

Klaipėdos miesto savivaldybės tarybos ir mero sekretorius Modestas Vitkus

|  |  |
| --- | --- |
|  |  |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

1. Savivaldybės tarybos kompetencija yra išimtinė ir paprastoji.

<...>

2. Išimtinė savivaldybės tarybos kompetencija:

<...>

42) sprendimų dėl jungimosi į savivaldybių sąjungas, dėl bendradarbiavimo su užsienio šalių savivaldybėmis ar prisijungimo prie tarptautinių savivaldos organizacijų priėmimas;